Graan allergie - 7 maande baba | Health24
Posted by: Nina | 2008/09/22
Graan allergie - 7 maande baba
My kind het al baie siek geword die laaste 4 maande ons het uiteindelik uitgevind dat hy allergies is vir graan en melk. Wat kon ons vir hom gee om te eet. Kan ons maar mielie pap vir hom gee? Wat sal u voorstel moet ons maar ' n dietkundige gaan sien? Alles bevat graan en ons wil nie meer ' n siek kind he nie help ons asb waar kan ek meer inligting kry oor graag vrye kosse op die net.
Ek is aan die een kant bly dat die drs uitgevind het wat die probleem is met jou baba, maar aan die ander kant is dit nogal moeilik om 'n klein kind met koring en melk allergieë te voed. Ek sal dus sterk aanbeveel dat julle dadelik 'n dieetkundige spreek. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om die naaste dieetkundige in jou gebied te vind. Die dieetkundige sal jou moet bystaan om 'n dieet saam te stel wat koring- en melk-vry is, maar tog nog jou baba met al die voedingstowwe voorsien wat hy nodig het vir gesonde groei. Jy sal ook raad kan kry by die Allergie Vereniging - besoek hulle Webwerf by: www.allallergy.co.za